**Cu bulgări de zăpadă-n mâini**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu bulgări de zăpadă-n mâini

azvârl în focul veșnic.

O zână, ninsă săptămâni,

îmi ține luna sfeșnic

când, aplecat și încordat,

în focul veșnic bulgări reci

azvârl, mai alb, mai nepătat

decât au fost în veci.

Se stinge? Nu se stinge, nu!

El arde-n flame lungi și iată

sprânceana mea-i de fum acu

și fruntea încordată.

Apă și foc, gheață și fum, -

azvârl și strig, azvârl și strig:

Priviți-mă, trăiesc și sunt acum,

și mă las nins și nu mi-e frig.